**Ministru kabineta noteikumu „Grozījumi Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”” projekta sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Ministru kabineta noteikumu „Grozījumi Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”” projekts izstrādāts saistībā ar Euro ieviešanas kārtības likuma 30.pantu, saskaņā ar kuru ministrijām jāsagatavo to tiesību aktu grozījumu projektus, kurus nepieciešams pielāgot *euro* ieviešanai, kā arī Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu. |
|  2. |  Pašreizējā situācija un problēmas | Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu” normas attiecībā uz atlīdzības apmēriem ir noteiktas latos, līdz ar to tajos nepieciešams veikt grozījumus, normas attiecībā uz atlīdzības apmēriem nosakot *euro*. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projektā paredzēts, ņemot vērā oficiālo maiņas kursu (EUR 1 = LVL 0,702804), izteikt *euro* tās summas, kas šobrīd ir noteiktas latos, kā arī paredzēts veikt tehniskos precizējumus, lai nodrošinātu, ka normatīvie akti nesatur atsauci uz latiem. Aprēķins veikts tādējādi, lai grozījumu rezultātā skaitļi tiktu izteikti līdz *euro* centa precizitātei.Lai nodrošinātu amatpersonu (darbinieku) mēnešalgas, piemaksu, prēmiju, pabalstu, kompensāciju un cita veida atlīdzības un fizisku personu kuras, nodarbinātas uz tiesiskās attiecības regulējošu dokumentu pamata (turpmāk – ārštata darbinieki) atalgojuma uzskaiti euro summās un, lai datu analīzei izmantotu vēsturisko informāciju, kas uzkrāta latu summās, tiek precizēta un papildināta datu apmaiņas tabulas (14.pielikums) struktūra un lauku satura apraksts.14.pielikuma 7., 8. un 10.datnē euro summām izveidoti jauni lauki, vienlaikus minētajās datnēs tiek koriģēti latu summas lauku nosaukumi, lai tie atbilstu lauka saturam, kur norādīta summa latos. Institūcijas informāciju par 2013.gada decembri iesniedz līdz 2014.gada 15.janvārim datu struktūrā, kura ir spēkā līdz 2013.gada 31.decembrim, summas norādot latos. Institūcijas informāciju par 2014.gadu un turpmāk iesniedz jaunajā datu struktūrā, summas norādot euro valūtā tam paredzētajos laukos. Vēsturiskajai informācijai, kas vecāka par 2014.gadu, latos norādītās summas tiek norādītas latu summas datu laukos un papildus tiek norādītas to ekvivalentās vērtības euro summas datu laukā, ņemot vērā oficiālo maiņas kursu. |
|  5. |  Projekta izstrādē iesaistītās institūcijas |  Projekts šo jomu neskar. |
|  6. |  Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
|  7. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Valsts un pašvaldību institūciju amatpersonas un darbinieki. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme |  Projekts šo jomu neskar. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |

*Anotācijas III, IV, V, VI, VII sadaļa - projekts šo jomu neskar.*

 Finanšu ministrs A.Vilks

31.07.2013 11:15

502

G.Goldmane

67083979; fakss 67095541;

Ginta.Goldmane@fm.gov.lv